लखनऊ। लोक निर्माण विभाग की जांच रिपोर्ट में कहा गया है कि यूपी के पूर्व सीएम अखिलेश यादव ने सरकारी आवास को आलीशान बंगले में तब्दील करने में 467 लाख का अवैध निर्माण कार्य कराया था। रिपोर्ट में ये बात सामने आई है कि विभिन्न निर्माण कार्यों पर 557.86 लाख रुपये खर्च आया है। जिसमें से 467 लाख पूरी तरह से अवैध थे, जिनका खर्चा कहां से हुआ है, इसका खुलासा अभी नहीं हुआ है। आपको बता दें कि सुप्रीम कोर्ट के आदेश पर पूर्व सीएम अखिलेश यादव द्वारा खाली किए गए चार विक्रमादित्य मार्ग स्थित सरकारी बंगले में भारी तोड़फोड़ किए जाने की जांच बुधवार (01 अगस्त) को सौंपी गई थी।